[{"text_idx": "#000001", "text": "Mae'r dryswch ynghylch pryd fydd trenau trydan yn dechrau teithio i Abertawe yn effeithio ar fuddsoddiad, yn o\u0302l arweinydd busnes lleol."}, {"text_idx": "#000003", "text": "Yn o\u0302l Network Rail, bydd trydaneiddio yn cyrraedd y rhanbarth rhwng 2019 a 2024, ond mae'r union ddyddiad \"eto i'w gadarnhau\"."}, {"text_idx": "#000004", "text": "Mae'r lein yn cael ei thrydaneiddio er mwyn cyflymu amser y daith o Lundain i Gymru."}, {"text_idx": "#000005", "text": "Mae gan Abertawe ddau gampws prifysgol yn agor ac mae 'na gynlluniau uchelgeisiol i ailwampio canol y ddinas."}, {"text_idx": "#000006", "text": "Dywedodd Mrs Luporini, sydd hefyd ar fwrdd ardal ddinesig Bae Abertawe, y dylai Network Rail allu rhoi \"sicrwydd\" am ddyddiadau a chostau."}, {"text_idx": "#000007", "text": "Mae hi o'r farn y gallai'r ffaith nad ydyn nhw wedi gwneud hynny gael effaith ar gynllunio busnes a buddsoddiad yn y ddinas."}, {"text_idx": "#000009", "text": "\"Dydyn ni ddim eisiau'r meddylfryd fod busnes yn stopio yng Nghaerdydd.\""}, {"text_idx": "#000010", "text": "Roedd trenau trydan i fod i gyrraedd Caerdydd erbyn 2017 ond mae'r dyddiad hwnnw wedi'i ohirio."}, {"text_idx": "#000011", "text": "Dywedodd rheolwr rhaglenni Network Rail, Anthea Dolman-Gair, eu bod nawr \"wedi cael her\" i gwblhau'r trydaneiddio i Gaerdydd erbyn 2019 ac i Abertawe erbyn 2024."}, {"text_idx": "#000013", "text": "Mae'r costau ar gyfer gwaith rhwng Llundain a Chaerdydd wedi cynyddu o'r \u00a31.6bn ar y cychwyn i amcangyfrif o thua \u00a32.8bn."}, {"text_idx": "#000014", "text": "Daeth adolygiad yn 2015 i'r casgliad fod y cynlluniau gwreiddiol yn \"afrealistig\" ac \"na fyddai modd eu cyflawni\" ac mae Network Rail yn dweud bod y gost o drydaneiddio rhwng Caerdydd ac Abertawe \"i'w gadarnhau\"."}, {"text_idx": "#000015", "text": "Dywedodd llefarydd ar ran Network Rail: \"Mae'r gwaith o drydaneiddio rhwng gorsaf Paddington yn Llundain a Chaerdydd i fod i gael ei orffen rhwng 2014-2019, gydag amcangyfrif bydd cyfanswm y gost yn \u00a32.8bn."}, {"text_idx": "#000016", "text": "\"Mae disgwyl i'r trydaneiddio rhwng Caerdydd ac Abertawe fod wedi'i gwblhau rhwng 2019-2024, gyda'r dyddiad pendant a'r costau i'w cadarnhau.\""}, {"text_idx": "#000018", "text": "Adfywio Abertawe: 1,700 o swyddi"}, {"text_idx": "#000019", "text": "Prif StraeonCymru i gael dau borthladd rhydd gwerth \u00a326m yr unPublished1 awr yn o\u0302lPryder am safle gwyliau drws nesaf i hosbis Ty\u0302 HafanPublished4 awr yn o\u0302lCreu bocsys cofio Cymraeg ar o\u0302l colli babanPublished18 awr yn o\u0302l"}, {"text_idx": "#000020", "text": "Cymru i gael dau borthladd rhydd gwerth \u00a326m yr un"}, {"text_idx": "#000021", "text": "Pryder am safle gwyliau drws nesaf i hosbis Ty\u0302 Hafan"}, {"text_idx": "#000032", "text": "Pum munud gyda'r actores Nia Gandhi"}]